**SPECIJALISTIČKI RAD**

**Što je specijalistički rad?**

1. **Specijalistički rad samostalan je rad kojim student dokazuje da je stekao visoka specijalistička znanja, vještine i kompetencije****. (članak 3. točka 19. i članak 70. stavak 1. Pravilnika)**

**Na kojem jeziku se piše specijalistički rad?**

1. **Specijalistički rad piše se na hrvatskom jeziku, a uz suglasnost ovlaštenog vijeća nositelja sveučilišnog specijalističkog studija može biti napisan i na nekom od svjetskih jezika. (članak 70. stavak 2. Pravilnika)**

**Na kojem jeziku se piše naslov, sažetak i ključne riječi specijalističkog rada?**

1. **Naslov, sažetak i ključne riječi specijalističkog rada moraju biti napisani na hrvatskom i engleskom jeziku. (članak 70. stavak 3. Pravilnika)**

**Oblik i sadržaj specijalističkog rada**

1. **Oblik i sadržaj specijalističkog rada propisan je na posebnom obrascu za izradu specijalističkog rada koji propisuje nositelj sveučilišnog specijalističkog studija. (članak 70. stavak 4. Pravilnika) Izvadak iz studijskog programa**

**Predaja specijalističkog rada**

1. **Specijalistički rad predaje se u elektroničkom obliku i uvezan. (članak 70. stavak 4. Pravilnika)**

**Student Sveučilišnog specijalističkog studija je obvezan u roku mjesec dana od dana obrane specijalističkog rada predati uvezani specijalistički rad te elektroničku inačicu Uredu za studente Akademije i to u najmanje trima (3) primjercima. (članak 80. stavak 1. Pravilnika)**

**Dostava specijalističkog rada**

1. **Tajništvo Akademije obvezno je dostaviti po jedan primjerak specijalističkog rada odgovarajućim institucijama u Republici Hrvatskoj. (članak 80. stavak 2. Pravilnika)**

**Objava specijalističkog rada**

1. **Akademija je dužna objaviti specijalistički rad u roku od 30 dana od dana obrane na nacionalnom repozitoriju odnosno repozitoriju Akademije.**

**Pohrana specijalističkog rada**

1. **Po jedan otisnuti primjerak specijalističkog rada dostavlja se Nacionalnoj i sveučilišnoj knjižnici i Gradskoj i sveučilišnoj knjižnici Osijek.**

**MENTOR**

**Tko je Mentor?**

1. **Mentor je nastavnik na znanstveno-znanstveno-nastavnom ili umjetničko-nastavnom radnom mjestu koji vodi studenta na sveučilišnom specijalističkom studiju pri izradi specijalističkog rada (članak 3. točka 14. Pravilnika)**
2. **Mentor je nastavnik, naslovni nastavnik ili vanjski suradnik koji pomaže studentu Sveučilišnog specijalističkog studija u izradi specijalističkog rada. (članak 69. stavak 1., 3. i 4. Pravilnika)**

**Kako student Sveučilišnog specijalističkog studija bira mentora i do kada mora izabrati mentora?**

1. **Student** **Sveučilišnog specijalističkog studija je obvezan predložiti mentora.** **(članak 69. stavak 1. Pravilnika). Mentor studentu Sveučilišnog specijalističkog studija mora dati svoju pisanu suglasnost o prihvaćanju mentorstva. (članak 69. stavak 2. Pravilnika). Student Sveučilišnog specijalističkog studija je obvezan izabrati mentora do završetka nastave na sveučilišnom specijalističkom studiju 02 Prijedlog za imenovanje mentora**

**Lista mentora**

1. **Lista mentora Sveučilišnog specijalističkog studija javno je objavljena na mrežnoj stranici Akademije. Student Sveučilišnog specijalističkog studija s liste mentora ima pravo odabira jednog ili više mogućih mentora te svoj prijedlog dostavlja na propisanom obrascu Uredu za studente Akademije.** **(članak 35. stavak 2. Pravilnika)**

**Mentor izvan popisa mentora**

1. **Student Sveučilišnog specijalističkog studija može izabrati i mentora izvan objavljene liste mentora Akademije (članak 35. stavak 4. Pravilnika)**

**Tko može biti mentor?**

1. **Mentor studentu Sveučilišnog specijalističkog studija može biti:**

* **nastavnik na znanstveno-nastavnom ili umjetničko-nastavnom radnom mjestu (docent, izvanredni, redoviti profesor ili redovit profesor u trajnom izboru) koji izvodi nastavu na sveučilišnom specijalističkom studiju (članak 35. stavak 3. Pravilnika)**
* **Iznimno nastavnik na znanstveno-nastavnom ili umjetničko-nastavnom radnom mjestu ili naslovni nastavnik koji je vanjski suradnik i sudjeluje u izvedbi sveučilišnog specijalističkog studija Sveučilišta ili sveučilišne sastavnice (članak 35. stavak 4. Pravilnika)**

**Tko ne može biti mentor?**

1. **Mentor studentu Sveučilišnog specijalističkog studija ne može biti:**

* **nastavnik za koju je utvrđeno da je svojim ponašanjem povrijedila odredbe Etičkog kodeksa Sveučilišta. (članak 35. stavak 5. Pravilnika)**

**Preporuka**

1. **Vijeće** **Sveučilišnih specijalističkih studija „Kreativne terapije“ i „Odnosi s javnošću i komunikologija“ da jedan nastavnik, naslovni nastavnik ili vanjski suradnik može biti mentor na najviše tri (3) specijalistička rada svakoj upisanoj generaciji**

**1. KORAK**

**POSTUPAK PRIJAVE TEME SPECIJALISTIČKOG RADA**

**Student Sveučilišnog specijalističkog studija**

1. **Student Sveučilišnog specijalističkog studija je obvezan prijaviti temu specijalističkog rada** **do završetka nastave na Sveučilišnom specijalističkom studiju.** **(članak 72. stavak 1. Pravilnika)**
2. **Student Sveučilišnog specijalističkog studija je obvezan odabrati mentora do završetka nastave na Sveučilišnom specijalističkom studiju**
3. **Student Sveučilišnog specijalističkog studija je u obvezi dostaviti sljedeće** **popunjene i potpisane obrasce Uredu za studente Akademije:** **(članak 72. stavak 2. Pravilnika)**

* **01 Privola specijalistički rad**
* **02 Prijedlog za imenovanje mentora**
* **03 Prijava teme specijalističkog rada**

**Ured za studente**

1. **Ured za studente Sveučilišnog specijalističkog studija zaprima i urudžbira popunjene i potpisane obrasce i prosljeđuje ih** **vijeću Sveučilišnih specijalističkih studija „Kreativne terapije“ i „Odnosi s javnošću i komunikologija“ Akademije za umjetnost i kulturu u Osijeku na daljnje postupanje.**

**Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija**

1. **Na temelju dostavljenih urudžbiranih popunjenih i potpisanih obrazaca Uredu Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija“ na sjednici utvrđuje ispunjenost uvjeta za pokretanje postupka prihvaćanja teme (članak 72. stavak 4. Pravilnika) u roku od 60 dana od dana primitka popunjenih i potpisanih obrazaca.**
2. **Ako Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija“ utvrdi da prijava ne sadržava potrebnu dokumentaciju, obavijestiti će Ured za studente da pozove studenta Sveučilišnog specijalističkog studija da dopuni prijavu u određenom roku koji ne može biti dulji od 30 dana. (članak 72. stavak 5. Pravilnika).**

**2. KORAK**

**POSTUPAK OCJENE TEME SPECIJALISTIČKOG RADA**

**Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija**

1. **Nakon što** **Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija“ na sjednici utvrdi ispravnost prijave iz 1. koraka (točka 5.) na istoj sjednici donosi Prijedlog o imenovanju Povjerenstva za prihvaćanje/ocjenu teme specijalističkog rada od triju (3) članova. (članak 73. Pravilnika) i jednog zamjenskog člana (članak 71. stavak 3. Pravilnika).**

**Akademijsko vijeće Akademije za umjetnost i kulturu u Osijeku**

1. **Na temelju Prijedloga Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija“** **o imenovanju Povjerenstva za prihvaćanje/ocjenu teme specijalističkog rada od triju (3) članova i jednog (1) zamjenskog člana, Akademijsko vijeće donosi** **Odluku o imenovanju Povjerenstva za prihvaćanje/ocjenu teme specijalističkog rada koje u roku od šezdeset (60) dana od dana imenovanja podnosi Vijeću Sveučilišnih specijalističkih studija „Kreativne terapije“ i „Odnosi s javnošću i komunikologija“** **Izvješće o ocjeni teme specijalističkog rada.**

**Tajništvo Akademije za umjetnost i kulturu u Osijeku**

1. **Tajništvo Akademije za umjetnost i kulturu u Osijeku dostavlja potpisanu i ovjerenu Odluku Akademijskog vijeća o imenovanju Povjerenstva za prihvaćanje/ocjenu teme specijalističkog rada kako slijedi:**

* **Članovima povjerenstva**
* **Pismohrana Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija“**
* **Ured za studente – usmeno obavještava studenta**

**Povjerenstvo za prihvaćanje/ocjenu teme specijalističkog rada**

1. **Nakon zaprimanja potpisane i ovjerene Odluke Akademijskog vijeća o imenovanju Povjerenstvo** **za prihvaćanje/ocjenu teme specijalističkog rada u roku od šezdeset (60) dana podnosi Izvješće o ocjeni teme specijalističkog rada Uredu za studente. (članak 73. Pravilnika).**

**Povjerenstvo za prihvaćanje/ocjenu teme specijalističkog rada izrađuje Izvješće u kojem predlaže :**

* **prihvaćanje teme specijalističkog rada**
* **odbijanje teme specijalističkog rada**

**Izvješće o** **prihvaćanju/odbijanju teme završnog rada dostavlja se Uredu za studente.**

**Ured za studente**

1. **Ured za studente Sveučilišnog specijalističkog studija zaprima i urudžbira Izvješće o prihvaćanju/ocjeni teme specijalističkog rada i prosljeđuje ga vijeću Sveučilišnih specijalističkih studija „Kreativne terapije“ i „Odnosi s javnošću i komunikologija“ Akademije za umjetnost i kulturu u Osijeku na daljnje postupanje.**

**prihvaćanje teme završnog rada**

**Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija**

1. **Na temelju dostavljenog Izvješća o pozitivnoj ocjeni teme specijalističkog rada Uredu Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija“ na sjednici donosi dva (2) Prijedloga:**

* **Prijedlog o prihvaćanju teme specijalističkog rada i imenovanju mentora/komentora**
* **P****rijedlog o imenovanju Povjerenstvo za ocjenu specijalističkog rada od triju (3) članova i jednog (1) zamjenskog člana**

**Tajništvo Akademije za umjetnost i kulturu u Osijeku**

1. **Tajništvo Akademije za umjetnost i kulturu u Osijeku zaprima potpisan i ovjeren Prijedlog o prihvaćanju teme specijalističkog rada i imenovanju mentora/komentora i Prijedlog o imenovanju Povjerenstvo za ocjenu specijalističkog rada**
2. **Tajništvo Akademije za umjetnost i kulturu u Osijeku na temelju gore navedenih Prijedloga izrađuje dvije Odluke:**

* **Odluka VA o prihvaćanju teme specijalističkog rada i imenovanju mentora/komentora**
* **Odluka VA o imenovanju Povjerenstvo za ocjenu specijalističkog rada**

**Akademijsko vijeće Akademije za umjetnost i kulturu u Osijeku**

1. **Na temelju Prijedloga Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija“ o imenovanju Povjerenstva za prihvaćanje/ocjenu teme specijalističkog rada od triju (3) članova i jednog (1) zamjenskog člana, Akademijsko vijeće donosi Odluku o imenovanju Povjerenstva za prihvaćanje/ocjenu teme specijalističkog rada koje u roku od šezdeset (60) dana od dana imenovanja podnosi Vijeću Sveučilišnih specijalističkih studija „Kreativne terapije“ i „Odnosi s javnošću i komunikologija“ Izvješće o ocjeni teme specijalističkog rada.**

**Ured za studente**

1. **Ured za studente Sveučilišnog specijalističkog studija zaprima navedene Odluke i distribuira ih.**

**3. KORAK**

**POSTUPAK OCJENE SPECIJALISTIČKOG RADA**

**Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija**

1. **Akademijsko vijeće Akademije za umjetnost i kulturu u Osijeku, na prijedlog Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija nakon prihvaćanja teme i pozitivne ocjene teme specijalističkog rada u pravilu na istoj sjednici imenuje povjerenstvo za ocjenu specijalističkog rada od triju (3) članova iz reda nastavnika na znanstveno-nastavno ili umjetničkom nastavnom radnom mjestu ili naslovnih nastavnika koji su vanjski suradnici iz područja teme specijalističkog rada.**

**Povjerenstvo za ocjenu specijalističkog rada**

1. **Članovi povjerenstva za ocjenu specijalističkog rada podnose izvješće, najkasnije u roku od šezdeset (60) dana od primitka specijalističkog rada.**

**Izvješće Povjerenstva za ocjenu završnog rada**

1. **Izvješće povjerenstva za ocjenu specijalističkog rada sadržava: prikaz sadržaja rada, mišljenje i ocjenu rada s osvrtom na primijenjene metode rada te prijedlog povjerenstva.**
2. **Povjerenstvo za ocjenu specijalističkog rada može u svojem izvješću predložiti:**

**- da se specijalistički rad prihvati i studentu dopusti pristupanje obrani specijalističkog rada**

**- da se specijalistički rad vrati studentu radi dorade i ponovne ocjene specijalističkog rada**

**- da se specijalistički rad odbije. (članak 76. stavak 1. Pravilnika) OBRAZAC 05 Ocjena specijalističkog rada**

**Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija**

1. **Ako Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija prihvati izvješće povjerenstva za ocjenu specijalističkog rada u kojem je utvrđeno da specijalistički rad ima nedostataka koji se mogu otkloniti, pozvat će pristupnika da otkloni nedostatke prema uputama i primjedbama povjerenstva. (članak 76. stavak 2. Pravilnika)**
2. **U slučaju iz prethodnog stavka student je dužan u roku od šezdeset (60) dana od dana primitka zaključka Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija otkloniti nedostatke i dopuniti specijalistički rad.** **(članak 76. stavak 3. Pravilnika)**
3. **Ako student u roku od šezdeset (60) dana od dana primitka zaključka Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija ne postupi prema uputama i primjedbama povjerenstva za ocjenu specijalističkog rada, a za to nema opravdanog razloga, smatrat će se da je specijalistički rad odbijen. (članak 76. stavak 4. Pravilnika)**
4. **Povjerenstvo za ocjenu specijalističkog rada može u ponovljenom postupku ocjene dorađenog ili dopunjenog specijalističkog rada predložiti Vijeću Sveučilišnih specijalističkih studija „Kreativne terapije“ i „Odnosi s javnošću i komunikologija prihvaćanje ili odbijanje specijalističkog rada. (članak 76. stavak 5. Pravilnika)**
5. **Ako je u izvješću povjerenstva za ocjenu specijalističkog rada predložena negativna ocjena specijalističkog rada, a Akademijsko vijeće Akademije za umjetnost i kulturu u Osijeku na prijedlog Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija ne donese odluku o proširenju sastava povjerenstva ili imenovanju novog povjerenstva radi nove ocjene** **Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija donijet će odluku da se specijalistički rad odbije i obustavi postupak za stjecanje akademskog naziva specijalist i o tome obavijestiti studenta. (članak 76. stavak 6. Pravilnika)**
6. **Posebno obrazložena odluka o** **Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija o obustavljanju postupka stjecanja akademskog naziva specijalist dostavlja se studentu i mentoru u roku od osam (8) dana od dana donošenja odluke ovlaštenog vijeća nositelja sveučilišnog specijalističkog studija.** **(članak 76. stavak 7. Pravilnika)**
7. **Student kojem je u ponovljenom postupku ocjene specijalističkog rada odbijen specijalistički rad gubi pravo završetka specijalističkog studija i ne može ponoviti postupak stjecanja akademskog naziva specijalist na istu temu na istom sveučilišnom specijalističkom studiju.** **(članak 76. stavak 7. Pravilnika)**
8. **Gubitak prava stjecanja akademskog naziva specijalist ne dovodi da gubitka prava prijave na natječaj na drugom sveučilišnom specijalističkom studiju Sveučilišta ili sveučilišne sastavnice i prijave druge teme specijalističkog rada. (članak 76. stavak 8. Pravilnika)**
9. **Mentor studenta kojem je odbijen specijalistički rad ne može biti imenovan mentorom ni jednom studentu na istom specijalističkom studiju u sljedeće četiri godine.** **(članak 76. stavak 9. Pravilnika)**

**4. KORAK**

**OBRANA SPECIJALISTIČKOG RADA**

**Vijeće Sveučilišnih specijalističkih studija „Kreativne terapije“ i „Odnosi s javnošću i komunikologija**

1. **Nakon prihvaćanja pozitivne ocjene specijalističkog rada, u pravilu na istoj sjednici Akademijsko vijeće Akademije za umjetnost i kulturu u Osijeku, na prijedlog** **Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija imenuje povjerenstvo za obranu specijalističkog rada od najmanje triju (3) članova i u pravilu jednog zamjenika člana te određuje datum i mjesto obrane.** **(članak 77. stavak 1. Pravilnika)**
2. **Članovi povjerenstva za ocjenu specijalističkog rada mogu biti i članovi povjerenstva za obranu specijalističkog rada. (članak 77. stavak 2. Pravilnika)**
3. **Članovi povjerenstva za obranu specijalističkog rada mogu biti nastavnici na znanstveno-nastavnim ili umjetničko-nastavnim radnim mjestima ili naslovni nastavnici koji su vanjski suradnici iz znanstvenog/umjetničkog područja i polja specijalističkog rada. (članak 77. stavak 3. Pravilnika)**
4. **Obrana je specijalističkog rada javna i provodi se u pravilu u roku trideset (30) dana od dana odluke Akademijskog vijeća Akademije za umjetnost i kulturu u Osijeku o pozitivnoj ocjeni specijalističkog rada. (članak 77. stavak 4. Pravilnika)**
5. **Akademijsko vijeće Akademije za umjetnost i kulturu u Osijeku, a na prijedlog Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija određuje datum i mjesto obrane specijalističkog rada, a obavijest o javnoj obrani specijalističkog rada mora biti objavljena na mrežnim stranicama i oglasnoj ploči Akademije za umjetnost i kulturu u Osijeku najmanje osam (8) dana prije dana utvrđenog za javnu obranu specijalističkog rada. (članak 77. stavak 5. Pravilnika)**
6. **U obavijesti o javnoj obrani specijalističkog rada uz datum i mjesto obrane specijalističkog rada obvezno se navodi ime i prezime studenta, naslov specijalističkog rada, mentor te sastav povjerenstva za obranu specijalističkog rada. (članak 77. stavak 6. Pravilnika)**
7. **Javna obrana specijalističkog rada održava se u prostoru Akademije za umjetnost i kulturu u Osijeku. (članak 77. stavak 7. Pravilnika)**
8. **Ako student bez opravdanog razloga ne pristupi javnoj obrani specijalističkog rada prema utvrđenom datumu i mjestu obrane specijalističkog rada,** **Akademijsko vijeće Akademije za umjetnost i kulturu u Osijeku, na prijedlog Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija i na prijedlog povjerenstva za obranu specijalističkog rada donijet će odluku o obustavljanju postupka za stjecanje akademskog naziva specijalist i o tome obavijestiti studenta i mentora. (članak 77. stavak 8. Pravilnika)**

**5. KORAK**

**PROTOKOL OBRANE SPECIJALISTIČKOG RADA**

1. **Postupak javne obrane specijalističkog rada utvrđuje se protokolom koji pobliže određuje Akademija za umjetnost i kulturu u Osijeku u skladu s ovim Pravilnikom. (članak 78. stavak 1. Pravilnika) OBRAZAC 06 Protokol i zapisnik obrane specijalističkog rada**
2. **O obrani specijalističkog rada vodi se zapisnik koji potpisuju predsjednik i članovi povjerenstva za obranu specijalističkog rada i zapisničar. (članak 78. stavak 2. Pravilnika)**
3. **Zapisničara određuje Akademijsko vijeće Akademije za umjetnost i kulturu u Osijeku, na prijedlog Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija“ (u pravilu se radi o osobi iz Ureda za studente). (članak 78. stavak 2. Pravilnika)**
4. **U zapisnik se unosi odluka povjerenstva o obrani specijalističkog rada.** **(članak 78. stavak 2. Pravilnika)**

**6. KORAK**

**ODLUKA O OBRANI SPECIJALISTIČKOG RADA**

1. **Odluka Povjerenstva o obrani specijalističkog rada može biti:**

**- obranio jednoglasnom odlukom povjerenstva**

**- obranio većinom glasova povjerenstva**

**- nije obranio**

**(članak 79. stavak 1. Pravilnika) OBRAZAC 05 Ocjena specijalističkog rada**

1. **Student koji nije obranio specijalistički rad ima pravo nakon devedeset (90) dana ponovno prijaviti izradbu i obranu specijalističkog rada, ali ne istu temu. (članak 79. stavak 2. Pravilnika)**
2. **Tema specijalističkog rada koja nije obranjena u roku od dvije (2) godine od dana prihvaćanja teme specijalističkog rada podliježe ponovnom postupku prihvaćanja.**

**(članak 79. stavak 3. Pravilnika)**

**7. KORAK**

**PREDAJA, OBJAVA i POHRANA SPECIJALISTIČKOG RADA**

1. **Student je obvezan u roku mjesec dana od dana obrane specijalističkog rada predati uvezani specijalistički rad te elektroničku inačicu tajništvu Akademije za umjetnost i kulturu u Osijeku i to u najmanje trima (3) primjercima. (članak 80. stavak 1. Pravilnika) OBRAZAC 06-01 Izjava o akademskoj čestitosti-kulturologija**
2. **Tajništvo Akademije za umjetnost i kulturu u Osijeku obvezno je dostaviti po jedan primjerak specijalističkog rada odgovarajućim institucijama u Republici Hrvatskoj. (članak 80. stavak 2. Pravilnika**
3. **Akademija za umjetnost i kulturu u Osijeku dužna je objaviti specijalistički rad u roku od 30 dana od dana obrane na nacionalnom repozitoriju odnosno repozitoriju Vijeća Sveučilišnih specijalističkih studija „Kreativne terapije“ i „Odnosi s javnošću i komunikologija: Sveučilištu ili Akademiji za umjetnost i kulturu u Osijeku. (članak 80. stavak 3. Pravilnika)**
4. **Po jedan otisnuti primjerak specijalističkog rada dostavlja se Nacionalnoj i sveučilišnoj knjižnici i Gradskoj i sveučilišnoj knjižnici Osijek.** **(članak 80. stavak 4. Pravilnika)**